नमस्ते लंदन
नमस्ते लंदन 2007 में बनी हिन्दी भाषा की फिल्म है। यह विपुल अमृतलाल शाह द्वारा निर्देशित और निर्मित है। इसमें ऋषि कपूर, अक्षय कुमार, कैटरीना कैफ़, नीना वाडिया, जावेद शेख, उपेन पटेल और क्लाइव स्टैंडन हैं। यह फिल्म टिकट खिड़की पर सफल रही थी। यह 2007 की नौवीं सबसे अधिक कमाई करने वाली हिन्दी फिल्म रही थी। 53वें फ़िल्मफ़ेयर पुरस्कारों में, नमस्ते लंदन को सर्वश्रेष्ठ अभिनेता का नामांकन प्राप्त हुआ था। कई आलोचकों ने इस फ़िल्म को मनोज कुमार की पूरब और पश्चिम (1970) जैसी बताई।